**LĒMUMS**

Liepājā

|  |  |
| --- | --- |
| 2021.gada 11.novembrī | Nr.433/15  (prot. Nr.15, 28.§) |

Par zemesgabala Amatas ielā 33, blakus

nekustamajam īpašumam Amatas ielā 39,

daļas nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1., 30.1.apakšpunktu un 53.punktu, izskatot [..] 2021.gada 8.oktobra iesniegumu, 2005.gada 24.augusta zemes nomas līgumu, kas noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 25.oktobra priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Pagarināt [..] līguma par zemesgabala Liepājā, Amatas ielā 33 (kadastra apzīmējums 1700 034 0434 8001), blakus nekustamajam īpašumam Amatas ielā 39, daļas 394 kv.m platībā iznomāšanu termiņu uz laiku līdz 2026.gada 31.decembrim nekustamā īpašuma Amatas ielā 39 apsaimniekošanai un uzturēšanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2005.gada 24.augustā noslēgtajā zemes nomas līgumā par zemesgabala Amatas ielā 33 (kadastra apzīmējums 1700 034 0434 8001) daļas iznomāšanu grozījumu un izteikt līguma 2.sadaļas "LĪGUMA DARBĪBAS TERMIŅŠ" 2.2.punktu šādā redakcijā:

"2.2. Līgums ir spēkā līdz 2026.gada 31.decembrim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja [..] vainas dēļ grozījums 2005.gada 24.augustā noslēgtajā zemes nomas līgumā par zemesgabala Amatas ielā 33 daļas nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |